અક્ષય કુમારની ફિલ્મ ’ટોયલેટ: એક પ્રેમ કથા’ પરથી પ્રેરણા લઈને હરિયાણાનાં સિરસા જિલ્લાનાં એક ગ્રામ પંચાયતે એવો ખરડો પાસ કર્યો છે કે જે ઘરમાં શૌચાલય નહીં હોય ત્યાં કોઈ પોતાની દીકરી નહીં પરણાવે. સરપંચ ધર્મપાલ મુંડલિયાએ આજે જણાવ્યું છે કે આ મહીનાની શરૂઆતમાં ગોડિકાન ગામની ગ્રામ પંચાયતેસર્વસંમતિથી આવો નિર્ણય કર્યો છે. તેમણે જણાવ્યું કે પંચાયતે ૮ જૂનનાં રોજ આ પ્રસ્તાવ રજૂ કર્યો હતો. હરિયાણા સરકારે રાજ્યની ગ્રામ પંચાયતોને ’સ્વચ્છ ભારત’ તરફથી કામ કરવા માટે પ્રોત્સાહિત કરવા અને ગ્રામીણ જનોને સ્વચ્છતા માટે જાગૃત કરવા માટે અક્ષય કુમારની ફિલ્મ ’ટોયલેટ: એક પ્રેમ કથા’ ફિલ્મનું સ્પેશિયલ સ્ક્રીનિંગ કરવાની વ્યવસ્થા પણ કરી હતી.